b'\n_START_ARTICLE_\nPotto\n_START_SECTION_\nKosthold og levem\xc3\xa5te\n_START_PARAGRAPH_\nKostholdet best\xc3\xa5r for det meste av frukt, sevje, kvae og insekter, eventuelt andre sm\xc3\xa5 dyr. En potto kan holde seg i ro i flere timer for \xc3\xa5 unng\xc3\xa5 \xc3\xa5 bli oppdaget. Dersom den blir angrepet, vender den hodet ned og stanger fienden med et \xc2\xabskjold\xc2\xbb av hornaktig hud som dekker de spisse knokklene \xc3\xb8verst p\xc3\xa5 ryggen. _NEWLINE_Pottoen kan leve i mer enn 25 \xc3\xa5r, og hunnen er drektig i rundt 200 dager. Individene er utvokst etter 18 m\xc3\xa5neder. _NEWLINE_Sosialt er pottoen territoriell, hannen forsvarer sitt territorium mot andre hanner, mens territoriet overlapper med territoriene til 2-3 hunner. Hunnene overlater antakelig deler av sitt territorium til d\xc3\xb8tre, mens s\xc3\xb8nner forlater morens territorium fullstendig.'